- Mboe
- <
- 124
- >

124
Merere, ni iporoukaala wal kini pa kan koi bizin
Mboe kizin wal ta tizalla pa Yerusalem Mboe ki Dabit
1 “Sombe Yooba ilae kiti som, mi iuulu iti som, nako parei piti?”
Niom iwal biibi ki Israel koso ta kembei:
2 “Indeeŋe tau kanda koi bizin timaŋga piti na,
sombe Yooba ilae kiti mi iuulu iti som, ✡ Mbo 94:17; Ro 8:31
3 so kanda koi bizin tipambiriizi iti ma tamap lup.
Paso, keten malmal piam biibi kat.
4-5 Pataŋana tana, ina kembei wo mburaanaŋana ta isur ti mabe tala lende.
Mi ina kembei nonor biibi ta ikamam be ilol ti. Mi som.
6 Tana tapakur Yooba pa kampeŋana kini!
Pa ni izem ti ila kanda koi bizin naman be tipasaana iti na som.
7 Indeeŋe tana, iti kembei ŋge ta kilis ikami.
Tamen Yooba iputke wooro tana piti,
mi matanda yaryaara mi toko ma tala lende.
8 Ulaaŋa kiti na, Yooba itutamen tau.
Ni ta iur saamba mi toono. ✡ Un 1:1; Mbo 121:2

- Mboe
- <
- 124
- >

✡124:2: Mbo 94:17; Ro 8:31

✡124:8: Un 1:1; Mbo 121:2

© 1996 BSPNG